

KLASA: 110-01/19-01/10

URBROJ: 538-02-1-1/9-19-9

Zagreb, 04. prosinca 2019. godine

**POZIV NA RAZGOVOR (INTERVJU)**

  Pozivaju se kandidati/kinje prijavljeni na Javni natječaj za imenovanje ravnatelja/ica upravnih organizacija u sastavu Ministarstva regionalnoga razvoja i fondova Europske unije, objavljen u „Narodnim novinama“, broj 113/19 od 22. studenoga 2019. godine i na web-stranicama Ministarstva uprave, Ministarstva regionalnoga razvoja i fondova Europske unije i Hrvatskog zavoda za zapošljavanje, na razgovor (intervju) radi utvrđivanja stručnih znanja, sposobnosti i vještina te rezultata kandidata/kinja ostvarenih u dosadašnjem radu.

​

Razgovor (intervju) održat će se **10. prosinca 2019. godine**u prostorijama Ministarstva regionalnoga razvoja i fondova Europske unije, na adresi Miramarska cesta 22, Zagreb.

**O točnom terminu održavanja razgovora (intervjua) kandidati/kinje će biti obaviješteni putem elektronske pošte.**

Kandidati/kinje su dužni/e na intervju ponijeti javnu ispravu kojom dokazuju identitet (osobna iskaznica, putovnica). Za kandidata/kinju koji/a ne pristupi razgovoru (intervjuu) u predviđenom terminu smatrat će se da je povukao/la prijavu na javni natječaj te se u daljnjem postupku više neće smatrati kandidatom/kinjom.

Razgovoru (intervjuu) mogu pristupiti samo kandidati/kinje koji/e ispunjavaju formalne uvjete propisane javnim natječajem. Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom/kinjom u postupku javnog natječaja, a o razlozima zbog kojih se osoba ne smatra kandidatom/kinjom bit će obaviještena putem elektroničke pošte.

Razgovor (intervju) s kandidatima/kinjama provodi ministar regionalnoga razvoja i fondova Europske unije.

Rezultati razgovora (intervjua) boduju se na način da svakom pojedinom kandidatu/kinji dodjeljuje određeni broj bodova od 0 do 10.Smatra se da je kandidat/kinja zadovoljio/la na razgovoru (intervjuu) ako je dobio/la najmanje 5 bodova.

​

Ministar će na temelju rezultata provedenog razgovora (intervjua) predložiti Vladi Republike Hrvatske kandidata/kinju za imenovanje. Za predloženog kandidata/kinju provest će se sigurnosna provjera. Na temelju prijedloga ministra i rezultata sigurnosne provjere, Vlada Republike Hrvatske rješenjem imenuje ravnatelja/icu upravne organizacije u Ministarstvu regionalnoga razvoja i fondova Europske unije.

​

Protiv rješenja o imenovanju žalba nije dopuštena, ali se može pokrenuti upravni spor.

**Komisija za provedbu javnog natječaja**